கேள்வி: பொங்கல் வாழ்த்து அட்டை - வரலாறு பற்றி நீங்கள் என்ன அறிந்துள்ளீர்கள்?
பதில்: 1930களில் பெ. தூரன் அவர்களது நண்பர்களும் ஒரு விவாதத்தின்போது கிறித்துமசு வாழ்த்து அட்டைகள், மடல்கள் போல பொங்களுக்கும் வாழ்த்து அனுப்பும் பழக்கத்தைக் கொண்டுவரவேண்டும் என்ற யோசனை எழுந்தது. அதில் மாற்றுக் கருத்துகளும் உருவானதால், விரும்பியவர்கள் மட்டும் அவ்வாறு அனுப்பலாம் என்று முடிவானது. பெ. தூரன் குருத்து பனையோலைகளை அழகாக நறுக்கி அதில் வண்ண மைகளைக் கொண்டு கலைவேலைப்பாடுடன் வாழ்த்துச் சொற்களை எழுதி திரு. வி. கலியாணசுந்தரனார், கல்கி (எழுத்தாளர்), கா. நமச்சிவாயம் போன்ற பல ஆளுமைகளுக்கு அனுப்பினார். இந்த புதுமையான வாழ்த்து மடலை அறிஞர்கள் பலரும் வரவேற்றனர். தமிழர் அனைவரும் பொங்களுக்கு வாழ்த்துகளை அனுப்பவேண்டும் என்று திருவிக நவசக்தி (இதழ்) இதழில் வேண்டுகோள் விடுத்தார். அதற்கு பல தமிழறிஞர்கள் ஆதரவு அளித்தனர். இதற்குப் பிறகு பலர் உள்ளூரில் உள்ள ஒளிப்படக் கலைஞர்கள், ஓவியர்களைக் கொண்டு பொங்கள் வாழ்த்து அட்டைகளை உருவாக்கி அனுப்பத் துவங்கினர். அதன் பிறகு பொங்கல் வாழ்த்து அட்டை அனுப்பும் பழக்கம் தமிழரிடையே விரைவாக பரவியது. பொங்கல் வாழ்த்து அனுப்பும் பழக்கம் பரவத் தொடங்கிய நிலையில் மதுரை கீழ ஆவணி மூல வீதியில் இருந்த ''கலைமகள்'' புத்தக நிறுவனர் ஆர் நடராசன் இதழ்கள், திரைப்பட பதாகைகளுக்கு ஓவியங்களை வரைந்து கொண்டிருந்த ஓவியர் கே. மாதவன் என்பவரைக் கொண்டு தமிழர் வாழ்வை சித்தரிக்கும் ஓவியங்களை வரையவைத்து பொங்கள் வாழ்த்து அட்டைகளை அச்சிட்டு அறிமுகப்படுத்தினார். அவை தமிழரிடையே பெரும் வரவேற்பைப் பெற்றன. அதன் பிறகு விதவிதமான பொங்கள் வாழ்த்து அட்டைகள் விற்பனைக்கு வந்தன.